Fossile tovinger

**Fossile tovinger** er en gruppe som omfatter tallrike fossiler fra tidlig trias til nåtid. I de siste tiårene har kjennskapen til insektenes biologiske historie økt vesentlig, både fordi det har blitt oppdaget nye, svært funnrike fossilavsetninger (blant annet i Kina, Burma og Brasil) og fordi museumsmateriale har blitt reanalysert.

## Typer av fossiler
Selv om tovinger er nokså tynnhudete insekter finnes det mange fossiler av denne gruppen, både avtrykksfossiler og ravfossiler. Avtrykksfossilene er oftest dannet på bunnen av innsjøer, men det er likevel ikke nødvendigvis vann-levende insekter som dominerer. Imidlertid er det nesten bare av de vann-levende gruppene at man kjenner fossiler av larve- og puppestadier. Mange fossile taksa er kjent bare fra løsrevne vinger. Selv om vingenes årenett gir mye informasjon om tilhørighet, gjør dette at plasseringen av disse gruppene blir nokså usikker.

## De eldste tovingene
Det var lenge antatt at de eldste fossilene av tovinger stammet fra perm, der familiene Permotipulidae og Permotanyderidae var beskrevet fra løsrevne vinger med et årenett som lignet mye på primitive mygg. Men nylig er det funnet mer fullstendige fossiler av disse dyrene. Disse viser at de hadde to par vinger, og følgelig ikke var tovinger, men insekter som lignet på moderne nebbfluer. De eldste utvetydige fossilene av tovinger per i dag stammer fra begynnelsen av trias og blir plassert i familien Grauvogeliidae. Man antar at de aller fleste insektgruppene fra perm døde ut i masseutryddelsen som avsluttet perioden, derfor er det nå få som tror at tovingene oppstod før tidlig trias.

## Tovinger i ulike perioder

### Trias
Trias-perioden varte fra 250-200 millioner år før nåtid. Dette er den første perioden der mesteparten av de fossile artene lar seg plassere i nålevende ordener - på ordens-nivå hadde insektfaunaen nå fått en nokså moderne sammensetning, en del nålevende familier er også gjenkjennelige. De artsrike gruppene Vepser, vårfluer og tovinger har sine eldste kjente (utvetydige) medlemmer i trias. De fleste av hovedgruppene av tovinger ser ut til å ha eksistert ved slutten av trias bortsett fra den "avanserte" fluene i gruppen Calyptratae.

### Jura
Jura-tiden varte fra 200-145 millioner år før nåtid. Insektfaunaen fra jura ser ut til å skille seg relativt lite fra den i trias.

### Kritt
Kritt-perioden er den siste perioden i mesozoikum og varte fra 145-65 millioner år før nåtid. Det kjennes ganske mange insektfossiler fra kritt, blant annet flere rike funn av rav, særlig fra Myanmar. Insektfaunaen i kritt hadde gjennomgående et moderne preg og noen nålevende slekter er gjenkjennelige, men den omfatter også mange nå utdødde slekter. Fra kritt kjenner man de eldste sosiale insektene (termitter, bier og maur). Insekter knyttet til blomsterplanter blir en stor gruppe i denne perioden.

### Tertiær
Tertiær-perioden varte fra 65-2 millioner år før nåtid. Insekt-faunaen har et moderne preg gjennom hele perioden og alle de moderne gruppene er til stede - det er ikke kjent en eneste orden av insekter fra tertiær som ikke har nålevende arter. Fra tertiær har vi mange artsrike fossillokaliteter både for avtrykksfossiler og rav. Tovinger fra tertiær lar seg gjerne plassere i nålevende slekter, enkelte er ikke mulig å skille på utseende fra nålevende arter.

## Kjente funnsteder

### Karatau
Karatau-formasjone i Kasakhstan stammer fra jura og har gitt en rekke av fossiler av tidlige tovinger. Tolkingen av disse fossilene er omstridt da originalbeskrivelsene var ganske unøyaktige.

### Crato-formasjonen
Crato-formasjonen i det nordøstlige Brasil stammer fra tidlig kritt, ca. 108 millioner år før nåtid. De siste tiårene har denne formasjonen gitt et svært rikt materiale av insekter fra kritt-tiden. Formasjonen har gitt et særlig rikt materiale av øyenstikkere, men de fleste ordener er representerte, også en del tovinger.
 
### Kinesiske formasjoner
I de siste tiårene har flere lokaliteter i Kina gitt et meget rikt fossilmateriale av insekter som har gitt mye ny informasjon om insektenes utvikling. Særlig kjent er Yixian-formasjonen i Liaoning-provinsen som har gitt et meget rikt materiale av mange dyre- og plantegrupper fra tidlig kritt.

### Franske formasjoner
Fra Frankrike kjennes det svært mange fossil-lokaliteter fra de fleste av jordas geologiske perioder. For insekter er det lokalitetene fra tertiær som er interessante. Fossile insekter er funnet på mange steder i Frankrike. Blant annet finnes her noen av de få insektfossilene som er kjent fra paleocen-perioden (65-56 millioner år før nåtid), rav fra eocen (56-34 millioner år før nåtid) fra området rundt Paris og de meget rike funnene fra lokalitetene Céreste og Aix-en-Provence i Sør-Frankrike som stammer fra oligocen (34-23 millioner år før nåtid). Det franske oligocen-materialet er noe av det rikeste fossilmaterialet som finnes og omfatter store mengder fossiler i kalkstein fra innsjø-avleiringer. De fleste insektgrupper er godt representerte, men kanskje særlig mange tovinger.

### Isle of Wight
På den engelske øya Isle of Wight finnes det en liten (det fossilførende laget er bare 10 centimeter tykt) avsetning kalt *Insect Limestone* som har gitt et rikt materiale av insekter fra eocen. Det kjennes også eldre insektfossiler fra Isle of Wight.

### Florissant
Lokaliteten Florissant i Colorado har gitt et meget rikt materiale av godt bevarte insekter fra sen eocen. Særlig tallrike er tovinger som hårmygg (Bibionidae). Mer oppsiktsvekkende er funnet av en fossil tsetseflue, en gruppe som i dag bare finnes i Afrika.
Andre nordamerikanske formasjoner som har gitt et rikt insektmateriale er Green River-formasjonen fra eocen i Wyoming og Latah-formasjonen fra miocen i Washington og Idaho.

### Tyske formasjoner
Fra Tyskland kjennes det mange lokaliteter med insektfossiler, særlig fra tertiær, men også noen fra tidligere perioder. Fra lokaliteten i Solnhofen stammer tallrike insektfossiler fra jura, disse er ofte intakte, men ikke spesielt godt bevarte da bergarten er forholdsvis grovkornet.  Oligocen-lokalitetene fra Rott og Enspel er såkalte Lagerstätten som inneholder fossiler som er ført sammen fra mange ulike habitater, trolig vasket ut med elver og bekker i en innsjø. Disse funnstedene har gitt et rikt materiale av tovinger, særlig hårmygg. Et annet eksempel på et Lagerstätte er Randeck Maar fra miocen, også med et rikt materiale av tovinger. Den fossiliserte, vulkanske sjøen ved Grube Messel i Hessen stammer fra eocen (ca. 47 millioner år før nåtid) og har gitt svært mange fossiler bevart i oljeskifer. Lokaliteten er særlig kjent for sine fossiler av primitive pattedyr, men har også gitt mange svært godt bevarte fossiler av insekter, særlig biller. Fra nyere tidsperioder kjennes det et rikt fossilmateriale fra pliocen fra Willershausen.

### Fur-formasjonen

En del rester av insekter er funnet i Fur-formasjonen på Nordjylland i Danmark. Denne formasjonen er fra overgangen mellom paleocen og eocen (rundt 55 millioner år før nåtid). Selv om det ikke er noe særlig stort materiale er det viktig fordi det ikke finnes mange andre funnsteder fra dette tidsrommet.

### Radoboj
Radoboj i Kroatia har gitt et rikt materiale av insekter fra miocen. Dette var et av de første fossile insektmaterialene som ble undersøkt og beskrevet på midten av 1800-tallet. Da Radoboj på den tiden lå i Østerrike-Ungarn er mesteparten av typematerialet fra denne lokaliteten i østerrikske museer.

### Öhningen
Lokaliteten Öhningen ligger ved bredden av Rhinen helt sør i Tyskland, like ved grensen til Sveits. Den stammer fra miocen. Fossil-leiene i Öhningen har vært godt kjente siden 1700-tallet og store mengder materiale er samlet inn her og spredt til museer over hele verden. Insektene fra Öhningen ble behandlet av den allsidige, sveitsiske naturforskeren Oswald Heer, som beskrev en lang rekke arter fra materialet.

### Baltisk rav
Rav som blir funnet rundt Østersjøen har gitt et ekstremt rikt materiale av fossile insekter, mange av dem meget godt bevarte. Dette ravet stammer fra eocen eller tidlig oligocen - rav lar seg foreløpig ikke datere ved kjemiske analyser og alderen er fortsatt noe usikker. Det er beskrevet omtrent 5000 fossile arter fra baltisk rav, de fleste av dem insekter. De fleste grupper er representerte, mer kuriøse innslag er for eksempel insektgruppen Mantophasmatodea som ble funnet i Baltisk rav før den ble oppdaget som nålevende insekter i Afrika. Insektmaterialet i baltisk rav har et moderne preg, men mange grupper er knyttet til tropiske eller subtropiske områder, noe som viser at området på denne tiden hadde et betydelig varmere klima enn i dag.

### Dominikansk rav
I Den dominikanske republikken har det foregått en ikke ubetydelig gruvedrift etter rav. Dette ravet er fra tidlig miocen, ca. 15-20 millioner år før nåtid. Ravet er dannet av treslaget *[[Hymenaea protera]]*, og utmerker seg ved å være svært klart, slik at fossiler som er innkapslet i det er svært godt synlige, og det er mulig å studere fine detaljer. Lignende rav av omtrent samme alder kjennes fra delstaten Chiapas i Mexico. Den fossile faunaen fra dette ravet ligner sterkt på den moderne faunaen fra de samme områdene, og det kan ikke utelukkes at noen av artene fortsatt eksisterer.

### Andre ravforkomster
Det er kjent mange andre ravforekomster som har gitt viktige funn. De eldste kjente ravforekomstene stammer fra trias. Fra mesozoikum er det viktige forekomster fra Libanon (tidlig kritt, 120-135 millioner år før nåtid), Burma (kritt, ca. 100 millioner år før nåtid), Spania (tidlig kritt) og New Jersey (kritt, ca. 92 millioner år før nåtid). Særlig det burmesiske ravet har gitt en del svært interessante funn, for eksempel den merkelige myggen *[[Cascopleciidae|Cascoplecia insolitis]].*

## Dominerende grupper
Fossilene utgjør ikke et tilfeldig utvalg av alle tovingene som har levd; ulike undergrupper har hatt ulik sjanse for å blir fossilisert, avhengig av hvor de har levd. Det er likevel noen trekk som er påfallende. Ett er at gruppen Bibionomorpha er ganske mangfoldig på de fleste fossillokaliteter like siden trias, og spesielt familien hårmygg (Bibionidae) i avsetninger fra tertiær. Stankelbein-lignende mygg (Tipulomorpha) er også artsrike, mens stikkmygg og beslektede grupper (Culicomorpha) har forholdsvis få fossile arter sammenlignet med situasjonen i dag, til tross for at disse myggene har larver i ferskvann og dermed burde være tallrike i ferskvannsavsetninger. Den gruppen som utmerker seg som dårligst representert sammenlignet med den moderne faunaen er de mest avanserte fluene, Calyptratae, som er svært artsrike i dag, men bare er kjent fra nokså få fossile arter.

## Systematisk inndeling

* **[[Ekte insekter]]** (Ectognatha)
** **Dicondylia**
*** **[[Vingede insekter]]** (Pterygota) - sikre fossiler kjent tilbake til karbon, muligens også fra devon
**** **Neoptera** («nyvinger»)
***** **[[Eumetabole insekter]]** (Eumetabola, «insekter med forvandling»)
****** **[[Holometabole insekter]]** (Holometabola, «insekter med fullstendig forvandling»)
******* **Mecopteriformia**
******** **Mecopteroidea**
********* **Antliophora**
********** Tovinger (Diptera) - over 3000 fossile arter kjent, ofte den tallrikeste gruppen i fossil-lagene. De eldste artene er fra tidlig trias. 
*********** "Mygg" med usikker plassering
************ Familien Asiochaoboridae Hong & Wang, 1990 - 4 fossile arter
************ Familien Eopolyneuridae Rohdendorf, 1962 - 2 fossile arter
************ Familien Hyperpolyneuridae Rohdendorf, 1962 - 2 fossile arter
************ Familien Luanpingitidae Zhang, 1986 - én fossil art
************ Familien Palaeophoridae Rohdendorf, 1951 - én fossil art
************ Familien Serendipidae Evenhuis, 1994 - 3 fossile arter
************ Familien Tethepomyiidae Grimaldi & Arillo, 2008 - én fossil art
*********** Gruppe uten navn
************ Familien Tillyardipteridae Lukashevich & Shcherbakov, 1999 - 2 fossile arter
*********** Tipulomorpha
************ Familien Vladipteridae Shcherbakov, 1995 - 2 fossile arter
************ Overfamilien **[[Stankelbein]]**  (Tipuloidea)
************* Familien Storstankelbein (Tipulidae) - 100 fossile arter
************* Familien mellomstankelbein Cylindrotomidae - 15 fossile arter
************* Familien Småstankelbein (Limoniidae) - 450 fossile arter
************* Familien Hårøyestankelbein (Pediciidae) - 9 fossile arter
************ Overfamilien  **[[Vintermygg|Trichoceroidea]]** 
************* Familien Vintermygg  (Trichoceridae) - 84 fossile arter
************* Familien Gnomuscidae Shcherbakov, 1995 - 2 fossile arter, svært usikker plassering
*********** Blephariceromorpha
************ Overfamilien **[[Nymphomyia|Nymphomyoidea]]**
************* Familien Nymphomyiidae - én fossil art
************* Familien Strashilidae Rasnitsyn, 1992- tre fossile arter, inntil nylig regnet som en egen orden
************ Overfamilien **[[Blephariceroidea]]**
************* Familien Nettvingemygg (Blephariceridae) - 7 fossile arter
*********** Axymyiomorpha
************ Overfamilien **[[Axymyiidae|Axymyioidea]]**
************* Familien Axymyiidae - 7 fossile arter
*********** Ptychopteromorpha
************ Familien Hennigmatidae Shcherbakov, 1995 - 5 fossile arter
************ Familien Nadipteridae Lukashevich, 1995 - 4 fossile arter
************ Overfamilien **[[Ptychopteroidea]]** 
************* Familien Glansmygg (Ptychopteridae) - 83 fossile arter
************* Familien Tanyderidae - 6 fossile arter
*********** Psychodomorpha
************ Familien Ansorgiidae Krzeminski & Lukashevich, 1993 - én fossil art
************ Familien Grauvogeliidae Krzeminski, 1999 - 4 fossile arter
************ Overfamilien **[[Sommerfuglmygg|Psychodoidea]]** 
************* Familien Sommerfuglmygg  (Psychodidae) - 52 fossile arter
*********** Culicomorpha
************ Familien Protendipedidae Rohdendorf, 1951 - 3 fossile arter
************ Overfamilien **[[Culicoidea]]** 
************* Familien U-mygg (Dixidae) - 12 fossile arter
************* Familien Svevemygg (Chaoboridae) - 47 fossile arter
************* Familien Corethrellidae - 7 fossile arter
************* Familien stikkmygg Culicidae - 34 fossile arter
************ Overfamilien **[[Chironomoidea]]** 
************* Familien Målermygg (Thaumaleidae) - én fossil art
************* Familien Knott  (Simuliidae) - 13 fossile arter
************* Familien Sviknott (Ceratopogonidae) - nær 300 fossile arter, mest fra rav
************* Familien Fjærmygg  (Chironomidae) - 275 fossile arter
********** Gruppen Neodiptera Michelsen, 1994
*********** Perissomatomorpha
************ Familien Boholdoyidae Kovalev, 1985 - 3 fossile arter
************ Familien Perissommatidae - 3 fossile arter
*********** Bibionomorpha
************ Familien Antefungivoridae Rohdendorf, 1938 - 41 fossile arter
************ Familien Archizelmiridae Rohdendorf, 1962 - 5 fossile arter
************ Familien Crosaphididae Kovalev, 1983 - 2 fossile arter
************ Familien Elliidae Krzeminska, Bagoderov & Krzeminski, 1993 (Bibionomorpha eller Axymyiomorpha) - 4 fossile arter
************ Familien Eoditomyiidae Ansorge, 1996 - én fossil art
************ Familien Heterorhyphidae Ansorge & Krzeminski, 1995 - 3 fossile arter
************ Familien Mesosciophilidae Rohdendorf, 1946 - 9 arter
************ Familien Paraxymyiidae Rohdendorf, 1946 (inkludert Parapleciidae) - 8 fossile arter
************ Familien Pleciofungivoridae Rohdendorf, 1946 - 66 fossile arter
************ Familien Procramptonomyiidae Kovalev, 1985 - 3 fossile arter
************ Familien Protopleciidae Rohdendorf, 1946 (inkludert Pleciodictyidae, Protoligoneuridae, Palaeopleciidae, Dyspolyneuridae) - 43 fossile arter
************ Familien Protorhyphidae Handlirsch, 1906 - 12 fossile arter
************ Familien Protoscatopsidae Rohdendorf, 1946 - 2 fossile arter
************ Familien Siberhyphidae Kovalev, 1985 - én fossil art
************ Familien Tanyderophrynidae Rohdendorf, 1962 - én fossil art
************ Familien Tipulodictyidae Rohdendorf, 1962 - én fossil art
************ Familien Tipulopleciidae Rohdendorf, 1962 - én fossil art
************ *[[Cascoplecia insolitis]]* – en merkelig form fra kritt-tiden, oppdaget i 2009
************ Overfamilien **[[Pachyneuroidea]]** 
************* Familien Urmygg (Pachyneuridae) - 3 fossile arter
************ Overfamilien **[[Sciaroidea]]** 
************* Familien Soppmygg (Mycetophilidae) - ca. 400 fossile arter
************* Familien Lygistorrhinidae - 2 fossile arter
************* Familien sumpmygg Bolitophilidae) - 2 fossile arter
************* Familien hårvingemygg Ditomyiidae -4 fossile arter
************* Familien spinnmygg Keroplatidae - 53 fossile arter
************* Familien slimrørmygg Diadocidiidae - 2 fossile arter
************* Familien sevjemygg Mycetobiidae - 6 fossile arter
************* Familien Sørgemygg (Sciaridae) - ca. 140 fossile arter
************* Familien Gallmygg (Cecidomyiidae) - 172 fossile arter
************ Overfamilien **[[Bibionoidea]]**
************* Familien Hesperinidae - 5 fossile arter
************* Familien Hårmygg (Bibionidae) -ca. 375 navnsatte, fossile arter, men trolig mange synonymer
************ Overfamilien **[[Vindusmygg|Anisopodoidea]]** 
************* Familien Vindusmygg  (Anisopodidae) - 47 fossile arter
************* Familien Valeseguyidae - 2 fossile arter
************ Overfamilien **[[Scatopsoidea]]** 
************* Familien Gjødselmygg  (Scatopsidae) - 15 fossile arter
************* Familien Svartmygg (Synneuridae) - én fossil art
************* Familien Huldremygg (Canthyloscelidae) - 2 fossile arter
*********** Underorden Fluer (Brachycera Macquart, 1834)
************ Familien Alinkidae Krzeminski, 1992 -én fossil art med usikker plassering 
************ Gruppe Orthorrhapha Brauer, 1863
************* (gruppe uten navn)
************** Familien kulefluer, Acroceridae Leach, 1815 -10 fossile arter
************** Familien Archocyrtidae - én fossil art
************** Familien Hilarimorphidae Williston, 1896 - én fossil art
************* Familien Vermileonidae Williston, 1896 - én fossil art
************* Overfamilien Asiloidea Latreille, 1802
************** Familien humlefluer, Bombyliidae Latreille, 1802 - 56 fossile arter
************** Familien maurfluer, Mythicomyiidae Zaitzev, 1991 - 23 fossile arter
************** Familien Nemestrinidae - 14 fossile arter
************** Familien rovfluer, Asilidae Latreille, 1802 - 58 fossile arter
************** Familien Mydidae Latreille, 1809 - én fossil art
************** Familien Apioceridae Bigot, 1857 - 2 fossile arter
************** Familien Apsilocephalidae Nagatomi, Saigusa, Nagatomi & Lyneborg, 1991 - 4 fossile arter
************** Familien vindusfluer, Scenopinidae Burmeister, 1835 - én fossil art
************** Familien stilettfluer, Therevidae Newman, 1834 - 11 fossile arter
************** Familien Cratomyiidae Mazzarolo & Amorim, 2000 (utdødd) - nylig slått sammen med Zhangsolvidae
************** Familien Protapioceridae Ren, 1998 (utdødd) - 3 fossile arter
************** Familien Protomphralidae Rohdendorf, 1957 (utdødd) - 2 fossile arter
************* Overfamilien Rhagionoidea Latreille, 1802
************** Familien snipefluer, Rhagionidae Latreille, 1802 - 51 fossile arter
************** Familien Palaeostratiomyiidae Rohdendorf, 1938 (utdødd) - én fossil art
************** Familien Rhagionempididae Rohdendorf, 1951 (utdødd) - 6 fossile arter
************** Familien Eostratiomyiidae Rohdendrof, 1951 (utdødd) - én fossil art
************* Overfamilien Stratiomyoidea Latreille, 1802
************** Familien våpenfluer, Stratiomyidae Latreille, 1802 - 24 fossile arter
************** Familien løvtrefluer, Xylomyidae Verrall, 1901 - 4 fossile arter
************** Familien Zhangsolvidae Nagatomi & Yang, 1998 (utdødd) - 3 fossile arter
************* Overfamilien Tabanoidea Latreille, 1802
************** Familien ibisfluer, Athericidae Nowicki, 1873 - 11 fossile arter
************** Familien klegg, Tabanidae Latreille, 1802 - 14 fossile arter
************** Familien Uranorhagionidae >hang, Yan & Ren, 2010 (utdødd) - nå slått sammen med Archisargidae
************* Overfamilien Xylophagoidea Fallén 1810
************** Familien vedfluer, Xylophagidae Fallén, 1810 - 8 fossile arter
************** Familien Archisargidae Rohdendorf, 1951 (utdødd) - 55 fossile arter
************** Familien Eomyiidae Rohdendorf- én fossil art
************** Familien Eremochaetidae Ussatchov, 1968 (utdødd) - 13 fossile arter
************** Familien Kovalevisargidae Mostovski, 1997 (utdødd) - 5 fossile arter
************** Familien Orientisargidae Zhang, 2012 (utdødd) - én fossil art
************** Familien Protobrachyceridae Rohdendorf, 1974 (utdødd) - 3 fossile arter
************ Gruppe Eremoneura Lameere, 1906
************* Familien Chimeromyiidae Grimaldi, Cunning & Arillo, 2009 (utdødd, usikker plassering) - 8 fossile arter
************* Overfamilien Empidoidea Latreille, 1804
************** Familien dvergdansefluer, Atelestidae Hennig, 1970 - 11 fossile arter
************** Familien Brachystomatidae Melander, 1908 - 7 fossile arter
************** Familien styltefluer Dolichopodidae Latreille, 1809 - 137 fossile arter
************** Familien dansefluer, Empididae Latreille, 1804 - 84 fossile arter
************** Familien buskdansefluer, Hybotidae Macquart, 1823 - 59 fossile arter
************* Overfamilien Apystomyioidea Nagatomi & Liu, 1994
************** Familien Apystomyiidae Nagatomi & Liu, 1994 - 5 fossile arter
************* Gruppen Cyclorrhapha Brauer, 1863
************** Infraorden Aschiza Becher, 1882
*************** Overfamilien Phoroidea Curtis, 1833
**************** Familien spissvingefluer, Lonchopteridae Macquart, 1823 - 3 fossile arter
**************** Familien opetiider Opetiidae Rondani, 1856 - 8 fossile arter
**************** Familien flatfotfluer, Platypezidae Latreille, 1829 - 9 fossile arter
**************** Familien Ironomyiidae McAlpine & Martin, 1966 - 23 fossile arter
**************** Familien pukkelfluer, Phoridae Curtis, 1833 - 74 fossile arter
*************** Overfamilien Syrphoidea Latreille, 1802
**************** Familien øyefluer, Pipunculidae Walker, 1834 - 8 fossile arter
**************** Familien blomsterfluer, Syrphidae Latreille, 1802 - 100 fossile arter
************** Infraorden Schizophora Becher, 1882
*************** Gruppen Archischiza Enderlein, 1936
**************** Familien vepsefluer, Conopidae Latreille, 1802 - 3 fossile arter
*************** Gruppen Muscaria Enderlein, 1936
**************** Gruppen Acalyptratae Macquart, 1835
***************** Overfamilien Carnoidea Newman, 1834
****************** Familien canacider Canacidae Jones, 1906 - ingen beskrevne fossile arter, men familien har blitt registrert fra rav
****************** Familien kadaverfluer, Carnidae Newman, 1834 - 2 fossile arter
****************** Familien stråfluer Chloropidae Rondani, 1856 - 7 fossile arter
****************** Familien detritusfluer Milichiidae Schiner, 1862 - 11 fossile arter
***************** Overfamilien Ephydroidea Zetterstedt, 1837
****************** Familien vannfluer Ephydridae Zetterstedt, 1837 - 7 fossile arter
****************** Familien fruktfluer Drosophilidae Rondani, 1856 - 13 fossile arter
****************** Familien Cryptochetidae Brues & Melander, 1932 - én fossil art
****************** Familien gnagerfluer, Camillidae Frey, 1921 - 2 fossile arter
****************** Familien Curtonotidae Enderlein, 1914 - 3 fossile arter
****************** Familien sumpskogfluer Diastatidae Hendel, 1917 - 4 fossile arter
***************** Overfamilien Lauxanioidea Macquart, 1835
****************** Familien bladlusfluer Chamaemyiidae Hendel, 1910 - én fossil art
****************** Familien løvfluer, Lauxaniidae Macquart, 1835 - 6 fossile arter
***************** Overfamilien Nerioidea Westwood, 1840
****************** Familien Cypselosomatidae Hendel, 1931 - 2 fossile arter
****************** Familien stankelbeinfluer, Micropezidae Blanchard, 1840 - 5 fossile arter
***************** Overfamilien Opomyzoidea Fallén, 1820
****************** Familien småkadaverfluer, Acartophthalmidae Czerny, 1928 - 1 fossil art
****************** Familien minérfluer, Agromyzidae Fallén, 1823 - 22 fossile arter
****************** Familien smalvingefluer, Asteiidae Rondani, 1856 -5 fossile arter
****************** Familien almesevjefluer, Aulacigastridae Duda, 1924 - én fossil art
****************** Familien trefluer, Clusiidae Handlirsch, 1884 - 3 fossile arter
****************** Familien barkfluer Megamerinidae Hendel, 1913 - én fossil art
****************** Familien Neurochaetidae McAlpine, 1978 - 2 fossile arter
****************** Familien kjukefluer, Odiniidae Hendel, 1920 - 2 fossile arter
****************** Familien gressfluer, Opomyzidae Fallén, 1820 - én fossil art
****************** Familien prikkfluer, Pallopteridae Loew, 1862 - 5 fossile arter
****************** Familien sevjefluer, Periscelididae Oldenberg, 1914 - 7 fossile arter
***************** Overfamilien Sciomyzoidea Fallén, 1820
****************** Familien eddikfluer Dryomyzidae Schiner, 1862 - 4 fossile arter
****************** Familien Natalimyzidae Barraclough & McAlpine, 2006 - én fossil art
****************** Familien tusenbeinfluer, Phaeomyiidae Verbeke, 1950 - én fossil art
****************** Familien sneglefluer, Sciomyzidae Fallén, 1820 - 13 fossile arter
****************** Familien svingfluer, Sepsidae Walker, 1833 - 5 fossile arter
***************** Overfamilien Sphaeroceroidea Macquart, 1835
****************** Familien gulfluer, Chyromyidae Schiner, 1863 - én fossil art
****************** Familien sumpfluer, Heleomyzidae Westwood, 1840 - 11 fossile arter
****************** Familien springfluer, Sphaeroceridae Macquart, 1835 - 2 fossile arter
***************** Overfamilien Tanypezoidea Rondani, 1856
****************** Familien Diopsidae Billberg, 1820 - 5 fossile arter
****************** Familien rotfluer, Psilidae Macquart, 1835 - 3 fossile arter
****************** Familien langbeinfluer, Tanypezidae Rondani, 1856 - én fossil art
***************** Overfamilien Tephritoidea Newman, 1834
****************** Familien Richardiidae Loew, 1868 - 3 fossile arter
****************** Familien lansettfluer, Lonchaeidae Rondani, 1856 - én fossil art
****************** Familien ostefluer, Piophilidae Macquart, 1835 - én fossil art
****************** Familien flekkfluer, Ulidiidae Macquart, 1835 - 4 fossile arter
****************** Familien tiriltungefluer Platystomatidae Schiner, 1862 - 2 fossile arter
****************** Familien Pyrgotidae Loew, 1868 - én fossil art
****************** Familien båndfluer, Tephritidae Newman, 1834 - 6 fossile arter
****************** Familien Proneottiophilidae Hennig, 1969 (utdødd) - én fossil art
**************** Gruppen Calyptratae Robineau-Desvoidy, 1830
***************** Familien Eophlebomyiidae Cockerell, 1925 (utdødd) - én fossil art
***************** Familien Hoffeinsmyiidae Michelsen, 2009 (utdødd) - én fossil art
***************** Overfamilien Hippoboscoidea Samouelle, 1819 (= Pupipara)
****************** Familien tsetsefluer, Glossinidae Theobald, 1903 - 2 fossile arter
****************** Familien lusfluer, Hippoboscidae Samouelle, 1819 (inkludert flaggermusfluer Nycteribiidae og Streblidae?) -2 fossile arter
***************** Overfamilien Muscoidea Latreille, 1802
****************** Familien møkkfluer, Muscidae Latreille, 1802 - 7 fossile arter
****************** Familien grønnsakfluer, Anthomyiidae Robineau-Desvoidy, 1830 - 2 fossile arter
****************** Familien åkerfluer Scathophagidae Robineau-Desvoidy, 1830 - 5 fossile arter
***************** Overfamilien Oestroidea Leach, 1815
****************** Familien spyfluer, Calliphoridae Lauer & Bergenstamm, 1889 - 4 fossile arter
****************** Familien bremser, Oestridae Leach, 1815 - 7 fossile arter
****************** Familien kjøttfluer, Sarcophagidae Macquart, 1834 - 2 fossile arter
****************** Familien snyltefluer, Tachinidae Robineau-Desvoidy, 1830 - 10 fossile arter

## Referanser


## Litteratur
* Evenhuis, N.L. (1994 med senere oppdateringer). Catalog of the Fossil Flies of the World, version 2.0. http://hbs.bishopmuseum.org/fossilcat/
* Poinar, G. og Poinar, R. (1994) *The Quest for Life in Amber*. Helix Books / Addison-Wesley, Reading, Massachussetts etc. 219 sider. ISBN 0-201-48928-7.
* Penney, D. og Jepson, J.E. (2014) *Fossil Insects. An introduction to palaeoentomology*. Siri Scientific Press, Manchester. 224 sider. ISBN 978-0-9574530-6-7.

## Eksterne lenker
* 
* Tree of Life. Insekter - Livets tre (slektskap) (engelskspråklig)